אולימפיאדת טוקיו (2020)

משחקי הקיץ האולימפיים של 2020 היו המשחקים האולימפיים ה-32 בעת החדשה. הם החלו ב-23 ביולי 2021 והסתיימו ב-8 באוגוסט 2021. בהתאם להחלטת הוועד האולימפי הבין-לאומי, שהתקבלה בכינוס ה-125 של הוועד, בבואנוס איירס בשנת 2013, המשחקים נערכו בטוקיו, בירת יפן, שאירחה את האולימפיאדה בפעם השנייה בתולדותיה, אחרי שאירחה את המשחקים האולימפיים בשנת 1964. סה"כ 205 מדינות השתתפו במשחקים. טוקיו אירחה גם את המשחקים הפראלימפיים של 2020. לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים בשנה מקיץ 2020 לקיץ 2021. עם זאת, הוחלט כי לא יהיה שינוי בשם המשחקים. הוועדה המארגנת עדכנה במהלך כינוס הוועד האולימפי ה-136 שנערך באופן מקוון כי היא הבטיחה את השימוש בכלל המתקנים עבור המשחקים שנדחו, ופרסמה את לוח הזמנים החדש של התחרויות. האולימפיאדה התנהלה באופן שונה מתחרויות קודמות, כתוצאה ממשבר הקורונה. הספורטאים חויבו להוריד אפליקציית מעקב מטעם הממשלה ולא הורשו לבקר באתרי תיירות, על המלווים נאסר לשיר ולעודד (מה שבפועל לא קרה). הוועדה המארגנת של המשחקים החליטה במרץ 2021 כי לא תתאפשר כניסה של צופים ממדינות זרות לתחרויות. ב-8 ביולי 2021, הוחלט שהמשחקים יתקיימו ללא קהל. 93 משלחות זכו באולימפיאדה זו לפחות במדליה אחת, יותר מדינות מאשר בכל האולימפיאדות שקדמו לה בהיסטוריה. ערך מורחב – המכרז האולימפי 2020 טוקיו, מדריד ואיסטנבול היו שלוש הערים שהתמודדו במכרז. באקו ודּוֹחַה לא הצליחו להעפיל לשלב הסופי בהתמודדות על האירוח, ואילו רומא פרשה במהלך הקמפיין. ההצבעה לבחירת המארחת של משחקי הקיץ 2020 התקיימה ב-7 בספטמבר 2013, בקונגרס האולימפי ה-125 בבואנוס איירס, ארגנטינה. בסיבוב הראשון אף עיר לא השיגה רוב של 50% ונוצר שוויון במספר הקולות שקיבלו איסטנבול ומדריד ולכן התקיים סיבוב מיוחד בין שתי ערים אלה, שבסיומו איסטנבול עלתה לסיבוב השני והתמודדה בו מול טוקיו. טוקיו השיגה בסיבוב זה 60 קולות, לעומת 36 שקיבלה איסטנבול וזכתה באירוח המשחקים. ערך מורחב – אתרי אולימפיאדת טוקיו (2020) 23 הרבעים של טוקיו האצטדיון האולימפי - טקס הפתיחה והנעילה, אתלטיקה, כדורגל (68,000) אולם הספורט הלאומי יויוגי - כדוריד (12,000) הגימנסה של מטרופולין טוקיו - טניס שולחן (10,000) ניפון בודקאן - ג'ודו (12,000) הפורום הבינלאומי טוקיו - הרמת משקולות (5,000) ריוגוקו קוג'יקן - אגרוף (10,000) טוקיו דום - בייסבול (55,000) אתרים במטרופליו של טוקיו אצטדיון טוקיו - כדורגל, קרב חמש מודרני, רוגבי שביעיות (50,000) מועדון קנטרי - גולף (30,000) סאיטאמה סופר ארנה - כדורסל (22,000) אצטדיון יוקוהמה - בייסבול (30,000) מרכז ספורט המים - שחייה (20,000) קוליסאום ארייאקה - טניס (20,000) ארייאקה ארנה - כדורעף (15,000) מרכז ההתעמלות האולימפי - התעמלות (12,000) הוולודרום - (6,000) אינושימה (אנ')- שייט. אצטדיוני כדורגל האצטדיון הבינלאומי יוקוהמה - 72,000 האצטדיון האולימפי - 68,000 אצטדיון סאיטאמה 2002 - 62,000 אצטדיון טוקיו - 50,000 אצטדיון מייאגי - 48,000 סאפורו דום - 40,000 בנוסף תחרויות המרתון התקיימו בסאפורו כ-850 קילומטרים צפונית לטוקיו בתקווה (שהתבדתה בסופו של דבר) למזג אוויר קריר יותר במהלך המרתון שיקל על הרצים. כשלושה חודשים לפני המשחקים יפן נכנסה למצב חרום לאור המגפה. ורוב גדול מהציבור היפני רצה ביטול או דחייה של המשחקים מחשש להתפשטות המגפה. בשל מגפת הקורונה המשחקים האולימפיים היו שונים מתחרויות אחרות שהתקיימו עד כה. המשחקים התקיימו ללא קהל, כאשר הזרים היחידים שהותר להם להיכנס ליפן הם המשלחות עצמן, שופטים, אנשים טכניים, חברי הוועד האולימפי הבינלאומי ועיתונאים. הספורטאים, אנשי המשלחות, השופטים והעיתונאים. היו בתנאי בועה. על הספורטאים נאסר לצאת מהכפר האולימפי למעט לאימונים ולתחרויות. והיה עליהם להיות עם מסכה כל הזמן במרחבים הציבוריים למעט בעת אימון, תחרות, אכילה ושתייה. על ספורטאי שסיים את התחרות היה עד 48 שעות לעזוב את המדינה באופן מיידי. כל הבאים לטוקיו, הן הספורטאים והן העיתונאים, עברו בדיקות קורונה בתדירות גבוהה, וחל עליהם איסור מוחלט לצאת מחוץ למתחמים האולימפיים. בפרט למסעדות ולאתרי תיירות. סיסמת הפרסום שנבחרה למרוץ הלפיד היא "תקווה מאירה את דרכנו" (Hope Lights Our Way). מטרתה היא לאחד את העם היפני סביב מסרים של תמיכה, קבלה ועידוד איש לרעהו, תוך שיקוף יכולתו של הלפיד האולימפי לקדם שלום ותקווה. הלפיד עוצב על ידי טוקוג'ין יושיוקה בהשראת פריחת עץ הדובדבן, עם 5 עמודים בצורת עלי כותרת בקצה הלפיד, וגימור בצבע זהב-ורוד. בבניית הלפיד שולבו חלקי אלומיניום ממוחזר שנלקחו מהמבנים הזמניים שנפרסו בשנת 2011 בעקבות רעידת האדמה והצונמי בסנדאי. מרוץ הלפיד התקיים ביוון ויפן בלבד לאור החלטה של הוועד האולימפי הבינלאומי משנת 2009 שאסרה על קיום המירוץ במדינות שאינן המדינה המארחת. הלפיד הוצת בטקס המסורתי ב-12 במרץ 2020 באולימפיה, יוון. נושאת הלפיד האולימפי הראשון הייתה הקלעית היווניה, אנה קוראקקי, מדליסטית זהב באולימפיאדת ריו דה ז'ניירו, שהעבירה את הלפיד לאתלטית היפנית, מיזוקי נוגוצ'י, אלופת מרתון הנשים באולימפיאדת אתונה בשנת 2004. לאור התפרצות מגפת הקורונה טקס הדלקת הלפיד התקיים ללא קהל ומסלול המירוץ ביוון בוטל. ב-19 במרץ 2020 הלפיד הוטס מיוון ליפן. ביפן מרוץ הלפיד החל בשלושת המחוזות שנפגעו באופן הקשה ביותר ברעידת האדמה והצונמי משנת 2011, מיאגי, איווטה ופוקושימה, תחת האימרה "להבת ההתאוששות". לאור ההחלטה על דחיית המשחקים בשנה, הלפיד הוצג בפוקושימה במשך חודש שלם ולא שלושה ימים ולאחר מכן עבר לטוקיו. בחודשים ספטמבר ונובמבר 2020 הוצגה האש האולימפית במוזיאון האולימפי היפני. מרוץ הלפיד חודש ב-25 במרץ 2021 בפוקושימה כחלק מאירועי ציון עשור לרעידת האדמה והצונמי בסנדאי. טקס הפתיחה (אנ') נערך באצטדיון טוקיו ב-23 ביולי 2021, ללא קהל ועם מצעדי משלחות בהרכב מצומצם בכדי למנוע התקהלות. במהלך הטקס הוזכר במפורש טבח הספורטאים הישראלים במינכן ונערכה דקת דומייה לזכרם, לזכר הרוגי כל האולימפיאדות ולזכר הרוגי מגפת הקורונה. ב-8 באוגוסט נערך טקס הנעילה של האולימפיאדה (אנ'). את דגל ישראל נשאה לינוי אשרם. ב-12 בפברואר 2013 החליט הוועד האולימפי הבינלאומי להוציא את ענף ההיאבקות מהתוכנית האולימפית, לאחר משחקי ריו, כדי לפנות מקום לענף ספורט חדש. החלטה זו גרמה להתנגדויות במדינות רבות ובסופו של דבר הוחלט להציב את ההיאבקות, ביחד עם עוד שבעה ענפי ספורט נוספים, ברשימת הענפים המתמודדים על הכללה באולימפיאדת טוקיו 2020. ב-29 במאי 2013 הוחלט ששלושת הענפים שיתמודדו על ההכללה יהיו: סקווש, בייסבול/סופטבול והיאבקות. ב-8 בספטמבר 2013, בכינוס ה-125 של הוועד האולימפי הבינ"ל, הוחלט להשאיר את ענף ההיאבקות לפחות במשחקים האולימפיים של 2020 ו-2024. ב-4 באוגוסט 2016 הוחלט להוסיף חמישה ענפי ספורט חדשים: גלישת גלים, בייסבול/סופטבול, קראטה, סקייטבורדינג וטיפוס צוקים. ענפים אלו יכללו 474 ספורטאים חדשים בסך כולל של 18 תחרויות. ב-9 ביוני 2017 אישר הוועד המנהל של הוועד האולימפי הבינלאומי את תוכנית תחרויות הספורט. התוכנית המאושרת כוללת תוספת של 15 תחרויות והפחתה של 286 ספורטאים לעומת אולימפיאדת ריו דה ז'ניירו. התוכנית שמה דגש על שיויון מגדרי. לראשונה בארבעת הענפים: הרמת משקולות, חתירה, קאנו/קיאק וקליעה יהיה איזון מגדרי במספר התחרויות. איזון מגדרי במספר הספורטאים והספורטאיות המשתתפים הושג בששת הענפים: ג'ודו, הרמת משקולות, חתירה, קאנו/קיאק, קליעה ושיט. כמו כן, הושג איזון מגדרי במספר התחרויות במקצועות: מרוץ אופני BMX, מרוץ אופני הרים והיאבקות חופשית. התוכנית גם מתמקדת בספורט הפונה לנוער וספורט במרחב העירוני. להלן ענפי הספורט ומספר התחרויות כפי שאושרו על ידי הוועד האולימפי הבינלאומי: לוח הזמנים לאולימפיאדת טוקיו כפי שפורסם על ידי הוועדה המארגנת: במשחקים השתתפו ספורטאים מ-205 מדינות ומשלחת הפליטים. צפון קוריאה היא המדינה היחידה שבחרה לא לקחת חלק במשחקים לאחר דחייתם בשנה בטענה שהיא מגנה על ספורטאיה מפני מגפת הקורונה. ארצות הברית (ארצות הברית) זכתה במקום הראשון לאחר שזכתה ב-39 מדליות זהב, 41 מדליות כסף, 33 מדליות ארד ובסך הכל 113 מדליות, יותר מכל מדינה אחרת. השחיין קיילב דרסל (ארצות הברית ארצות הברית) זכה ב-5 מדליות זהב, יותר מכל ספורטאי אחר במשחקים אלה. השחיינית אמה מקיאן (אוסטרליה אוסטרליה) זכתה ב-7 מדליות, יותר מכל ספורטאי אחר במשחקים אלה, מהן 4 מדליות זהב ו-3 מדליות ארד ובכך הייתה לספורטאית השנייה בהיסטוריה שזכתה ב-7 מדליות באולימפיאדה אחת, אחרי המתעמלת היהודיה מריה גורוחובסקי מברית המועצות (הלסינקי 1952). ערך מורחב – אתלטיקה באולימפיאדת טוקיו (2020) במשחקים אלה נשברו 3 שיאי עולם, 2 לנשים ו-1 לגברים. נוסף לכך, במשחקים אלה נשברו 5 שיאים אולימפיים, 2 לנשים ו-3 לגברים. ערך מורחב – ג'ודו באולימפיאדת טוקיו (2020) ערך מורחב – הרמת משקולות באולימפיאדת טוקיו (2020) ערך מורחב – התעמלות באולימפיאדת טוקיו (2020) ערך מורחב – כדורגל באולימפיאדת טוקיו (2020) ערך מורחב – כדוריד באולימפיאדת טוקיו (2020) ערך מורחב – כדורסל באולימפיאדת טוקיו (2020) ערך מורחב – כדורסל 3x3 באולימפיאדת טוקיו (2020) ערך מורחב – שחייה באולימפיאדת טוקיו (2020) במשחקים אלה נשברו 6 שיאי עולם, 3 לנשים, 2 לגברים ו-1 משולב. נוסף לכך, במשחקים אלה נשברו 26 שיאים אולימפיים, 17 לנשים ו-9 לגברים. ערך מורחב – מדליות באולימפיאדת טוקיו (2020) ביפן זעמו על קיום המשחקים בזמן שהמדינה נאבקת בהתפרצות מחודשת של הקורונה. נערכו מספר הפגנות ומחאות נגד קיום המשחקים האולימפיים. לביקורת זו נוספה הידיעה כי מאז תחילת המשחקים דווח על 259 מקרי הדבקה חדשים בקורונה במתחם הכפר האולימפי. המשלחת הרוסית הושעתה מפעילות ולא הותר לה להשתתף באולימפיאדה. בדצמבר 2019 קבעה הסוכנות העולמית נגד סמים בספורט על איסור בן ארבע שנים לרוסיה מפעילות ספורטיבית בשל רמאות בבדיקות סמים. עם זאת, בעקבות פנייתה של רוסיה לבית הדין לבוררות בספורט קבע האחרון כי האיסור יופחת לשנתיים. נמתחה ביקורת על אופן השילוב של הספורטאים הרוסים במשחקים. לקראת אולימפיאדת טוקיו 2020, רוסיה הושעתה מלהשתתף בטורנירים ובסבבים רשמיים בכל המקצועות עקב מציאת סמים אסורים בקרב רבים מהמתעמלים והאתלטיות שלהם. אולם לאחר עתירה של חלק מהמתעמלים על עונש קולקטיבי גם כלפי מי שנקי - הותר לחלקם להשתתף אך במקום לייצג את מדינת רוסיה על מדיהם ובתוצאות המסכים, תחת דגל רוסיה ועם ההמנון הרוסי (במקרה של מדליית זהב) - הם נאלצו לייצג את "הוועד האולימפי הרוסי" (ROC) בלבד על מדיהם ובתוצאות המסכים, תחת הדגל של הוועד האולימפי הרוסי, ובמקום המנון בחרו בשיר של מוזיקה קלאסית: הקונצ'רטו לפסנתר מס' 1 של המלחין הרוסי צ'ייקובסקי. ישראל באולימפיאדת טוקיו (2020) המשחקים הפאראלימפיים טוקיו (2020) אתר האינטרנט הרשמי של אולימפיאדת טוקיו (באנגלית) אולימפיאדת טוקיו, ברשת החברתית פייסבוק אולימפיאדת טוקיו, ברשת החברתית אקס (טוויטר) אולימפיאדת טוקיו, ברשת החברתית אינסטגרם אולימפיאדת טוקיו, ברשת החברתית טיקטוק אולימפיאדת טוקיו, סרטונים בערוץ היוטיוב עומר כביר, ספרינט לעתיד, באתר כלכליסט, 10 בדצמבר 2015 איתמר קציר, "יוצאים לדרך": ההזמנה הרשמית לטוקיו 2020 התקבלה בישראל, באתר הארץ, 6 באוגוסט 2019 אורן אהרוני, רשמית: אולימפיאדת טוקיו 2020 נדחתה בשנה, באתר ynet, 24 במרץ 2020 "JOINT STATEMENT FROM THE INTERNATIONAL OLYMPIC COMMITTEE AND THE TOKYO 2020 ORGANISING COMMITTEE". הוועד האולימפי הבינלאומי. 24 במרץ 2020. {{cite news}}: (עזרה) "IOC, IPC, TOKYO 2020 ORGANISING COMMITTEE AND TOKYO METROPOLITAN GOVERNMENT ANNOUNCE NEW DATES FOR THE OLYMPIC AND PARALYMPIC GAMES TOKYO 2020". הוועד האולימפי הבינלאומי. 30 במרץ 2020. {{cite news}}: (עזרה) Morgan, Liam (17 ביולי 2020). "Tokyo 2020 confirms all venues secured for postponed Olympics and Paralympics" (באנגלית). inside the games. {{cite news}}: (עזרה) יאיר צוקר, ‏מעקב ממשלתי וללא עידוד: יפן פרסמה את ספר החוקים לאולימפיאדת טוקיו, באתר דבר העובדים בארץ ישראל, 4 בפברואר 2021 AFP, שום תיירים לא יבואו: היפנים מחשבים את נזקי האולימפיאדה, באתר ynet, 22 במרץ 2021 אלסטיר גייל, וול סטריט ג'ורנל, ‏מחשש להדבקות: יפן לא תאפשר לצופים ממדינות זרות להגיע לאולימפיאדת טוקיו, באתר גלובס, 21 במרץ 2021 יהונתן יפרח, המשחקים האולמפיים בטוקיו ייערכו ללא קהל, באתר ערוץ 20, 8 ביולי 2021 איתן דולפן, ‏טוקיו 2020. סיפור הצלחה חברתי, באתר דבר העובדים בארץ ישראל, 9 באוגוסט 2021 "2020 Olympics Vote Total Box". Associated Press. Miami Herald. 7 בספטמבר 2013. נבדק ב-8 בספטמבר 2013. {{cite web}}: (עזרה) אוריאל דסקל, טוקיו 2020: האולימפיאדה שאף אחד לא רוצה, באתר כלכליסט, 31 במאי 2021 אלסטיר גייל ומיגומי פוג'יקאווה, ‏אולימפיאדת טוקיו: יפן תפסיד כסף כך או כך, עם צופים או בלעדיהם, באתר גלובס, 7 ביוני 2021 שירי אלג'ם, שליחת ערוץ הספורט לטוקיו, ‏משחקי הקורונה: כך תיראה האולימפיאדה בטוקיו, באתר ערוץ הספורט, 19 ביולי 2021 "Hope to light the way for Tokyo 2020 Olympic torch relay". הוועד האולימפי הבינלאומי. 11 באפריל 2018. נבדק ב-16 במרץ 2021. {{cite news}}: (עזרה) Gillen, Nancy (4 בינואר 2019). "Recycled aluminium from temporary housing in Fukushima to be used for Tokyo 2020 Olympic Torches". inside the games. נבדק ב-16 במרץ 2021. {{cite news}}: (עזרה) Etchells, Daniel (12 בפברואר 2020). "Designer reveals new details on Tokyo 2020 Olympic Torch". inside the games. נבדק ב-16 במרץ 2021. {{cite news}}: (עזרה) "International torch relays banned". BBC Sport. 27 במרץ 2009. אורכב מ-המקור ב-29 במרץ 2009. נבדק ב-16 במרץ 2021. {{cite news}}: (עזרה) "Olympic flame for Tokyo 2020 provides beacon of hope following lighting ceremony in ancient Olympia". הוועד האולימפי הבינלאומי. 12 במרץ 2020. נבדק ב-16 במרץ 2021. {{cite news}}: (עזרה) "Tokyo 2020 torch lit behind closed doors in ancient Olympia". רויטרס. 12 במרץ 2020. נבדק ב-16 במרץ 2021. {{cite news}}: (עזרה) "Tokyo announces Olympic torch relay plans for 2021". הוועד האולימפי הבינלאומי. 28 בספטמבר 2020. נבדק ב-16 במרץ 2021. {{cite web}}: (עזרה) "סוף סוף נעשה צדק": לראשונה הוזכרו י"א חללי מינכן בטקס הפתיחה של האולימפיאדה, באתר ישראל היום, 23 ביולי 2021 אורן אהרוני, טוקיו, ניפגש בפריז 2024: אשרם נשאה את דגל ישראל, אולימפיאדת טוקיו ננעלה בטקס מרשים, באתר ynet, 8 באוגוסט 2021 Espn, Wrestling dropped from 2020 Games Olympic.org, Baseball/softball, squash and wrestling make cut for IOC Session vote in Buenos Aires "Tokyo 2020 event programme to see major boost for female participation youth and urban appeal". הוועד האולימפי הבינלאומי. 9 ביוני 2017. {{cite web}}: (עזרה) הוועדה המארגנת של המשחקים האולימפיים בטוקיו, OFFICIAL PROGRAMME OF THE OLYMPIC GAMES TOKYO 2020, הוועד האולימפי הבינלאומי "Olympic competition schedule". הוועדה המארגנת של המשחקים האולימפיים והפאראלימפיים טוקיו 2020. 17 ביולי 2020. נבדק ב-17 ביולי 2020. {{cite web}}: (עזרה) Palmer, Dan (6 באפריל 2021). "North Korea withdraws from Tokyo 2020 over COVID-19 fears". Inside the games. נבדק ב-6 באפריל 2021. {{cite news}}: (עזרה) אתר אולימפיאדת טוקיו 2020 אוריאל דסקל, ככה נכנע הוועד האולימפי לפוטין, באתר כלכליסט, 27 ביולי 2021 אוריאל דסקל, ככה נכנע הוועד האולימפי לפוטין, באתר כלכליסט, 27 ביולי 2021 הרוסים באים להחזיר את הכבוד / תוכן גולשים, באתר ynet, 26 ביולי 2021 הוועד האולימפי | סמים אסורים בספורט: עונש כבד על רוסיה – הושעתה מכל פעילות ספורטיבית לארבע שנים